NACRT PRIJEDLOGA
Na temelju članka 71. Zakona o zaštiti životinja („Narodne novine“ broj 102/17., 32/19., 78/24.), članka 33. Statuta Varaždinske županije („Službeni vjesnik Varaždinske županije“ broj 14/18., 7/20., 65/20. – pročišćeni tekst, 11/21.) i članka 56. Poslovnika o radu Županijske skupštine Varaždinske županije („Službeni vjesnik Varaždinske županije“ broj 26/18., 7/20. i 11/21.) te sukladno prijedlogu Koordinacijske radne skupine za primjenu propisa iz područja zaštite životinja Varaždinske županije, kao i suglasnosti Ministarstva poljoprivrede, šumarstva i ribarstva (KLASA:….. URBROJ:….), Županijska skupština Varaždinske županije d o n o s i


P R O G R A M
kontrole populacije napuštenih pasa na području 
Varaždinske županije za razdoblje od 2026. do 2030. godine 


I. UVOD
Sukladno članku 71. Zakona o zaštiti životinja („Narodne novine“ broj 102/17., 32/19. i 78/24.; dalje u tekstu: Zakon) tijela jedinica područne (regionalne) samouprave donose Program kontrole populacije napuštenih pasa (dalje u tekstu: Program) uzimajući u obzir prijedloge Koordinacijske radne skupine te ga dostavljaju na procjenu nadležnom tijelu, Ministarstvu poljoprivrede, šumarstva i ribarstva. Programom se propisuje odgovornost i obveze fizičkih i pravnih osoba kako bi se zaštitile životinje. 
Sukladno odredbama Zakona, Program je usklađen s preporukama za kontrolu populacije pasa lutalica Svjetske organizacije za zdravlje životinja (WOAH). Hrvatska je potpisala ugovor s WOAH-om o kontroli napuštenih pasa te se obvezala uskladiti s poglavljem 7.7. Terestrial Animal Health Code do 2025. godine. Navedeno poglavlje ističe potrebu rješavanja problema napuštenih pasa i divljih pasa jer predstavljaju ozbiljne prijetnje u kontroli zdravlja ljudi te zdravlja i dobrobiti životinja. Prioritet je zdravlje ljudi, uključujući prevenciju zoonoza, osobito bjesnoće. WOAH prepoznaje važnost kontrole populacije napuštenih pasa, a da se pritom ne uzrokuje nepotrebna patnja životinja. Veterinarske službe trebale bi imati glavnu ulogu u prevenciji bolesti zoonoza i osiguravanju dobrobiti životinja i biti uključene u kontrolu populacije napuštenih pasa, usklađujući svoje aktivnosti s drugim nadležnim javnim institucijama. WOAH preporučuje integrirani, sveobuhvatni i dugoročni pristup usmjeren na upravljanje postojećom populacijom i prevenciju pojave novih napuštenih pasa. Učinkovitost takvog pristupa uvelike ovisi o dobroj koordinaciji, suradnji i komunikaciji između svih dionika. 
Program se donosi radi uspostave kontrole populacije napuštenih pasa kako bi se njihov broj sveo na najmanju moguću mjeru. Sukladno članku 4. stavku 15. Zakona, napušteni pas je pas kojeg je vlasnik svjesno napustio ili životinja koja je napuštena zbog više sile (bolest, smrt ili gubitak slobode vlasnika), kao i životinja koje se vlasnik svjesno odrekao. 
Program je potrebno ažurirati svakih pet godina te se po provedenim izmjenama do kraja veljače sljedeće godine dostavlja nadležnom tijelu na procjenu (Ministarstvu poljoprivrede, šumarstva 

i ribarstva, Uprava za veterinarstvo i sigurnost hrane). Svrha Programa je prvenstveno zaštita zdravlja ljudi i njihove imovine (npr. domaće životinje na ispaši), ali i zaštita života, zdravlja i dobrobiti životinja jer napušteni pas trpi niz problema kao što su izloženost patnji i strahu, neuhranjenost, bolesti, povredama u prometnim nesrećama, povredama stečenim u borbama, zapuštenosti, nebriga, a ako nisu sterilizirani predstavljaju i izvor nekontroliranog povećanja broja napuštenih životinja.
U Varaždinskoj županiji problem napuštenih pasa naročito je izražen i kompleksan u romskom naselju na području Općine Petrijanec i Općine Cestica. Najveći broj napuštenih, zlostavljanih i nezbrinutih pasa veže se upravo za romsko naselje koje se nalazi na navedenim područjima. 
Glavni uzroci nastanaka problema napuštenih pasa na području Varaždinske županije su: psi neoznačeni mikročipom te neprovođenje mjera kontrole razmnožavanja, odnosno konstantan nastanak neželjenih štenaca koji postaju napuštene životinje. 
Program je izradio Upravni odjel za poljoprivredu i zaštitu okoliša Varaždinske županije, a pri njegovoj izradi uzeti su u obzir prijedlozi Koordinacijske radne skupine za primjenu propisa iz područja zaštite životinja.



1. Podaci o županiji
Varaždinska županija nalazi se na sjeveru Hrvatske. Površina županije je 1.262 km², a u njoj živi ukupno 159.487 stanovnika (prema Popisu stanovništva iz 2021.). Administrativno je podijeljena na 6 gradova, 22 općine i 302 naselja (Državni zavod za statistiku 2014). Sjedište županije je grad Varaždin, a status grada imaju Ivanec, Lepoglava, Ludbreg, Novi Marof i Varaždinske Toplice. Općine su; Bednja, Beretinec, Breznica, Breznički Hum, Cestica, Donja Voća, Martijanec, Gornji Kneginec, Jalžabet, Klenovnik, Ljubešćica, Mali Bukovec, Maruševec, Petrijanec, Sračinec, Sveti Đurđ, Sveti Ilija, Trnovec Bartolovečki, Veliki Bukovec, Vidovec, Vinica i Visoko. Ivanec je najveći grad Županije prema površini (111,75 km²) i broju naselja (29), dok je najveća općina Bednja (78,01 km²), a najmanja Beretinec (12,40 km²). 
Varaždinska županija graniči sa: 
· Međimurskom županijom
· na jugu s Krapinsko-zagorskom županijom i Zagrebačkom županijom
· na zapadu s Republikom Slovenijom 
· na istoku s Koprivničko-križevačkom županijom 

II. CILJ PROGRAMA 
2.1.  Osnovni ciljevi provedbe Programa kontrole populacije napuštenih pasa
Osnovni cilj je smanjenje broja napuštenih pasa, a isto je moguće postići slijedećim mjerama i aktivnostima:
1. potpuna provedba kontrole mikročipiranja pasa

2. postizanje kontrole razmnožavanja pasa,
3. poticanje i promocija udomljavanja pasa iz skloništa,
4. podizanje svijesti javnosti u području zaštite životinja,
5. promicanje odgovornog posjedovanja pasa (edukacija o odgovornom vlasništvu),
6. edukacija stanovništva, ciljanih skupina, komunalnih redara,
7. poticanje osnivanja lokalnih (općinskih i gradskih) nevladinih udruga za zaštitu životinja,
8. sprječavanje ostavljanja pasa u romskim naseljima,
9. sprječavanje ilegalnog uzgoja i prodaje pasa,
10. otkrivanje i kažnjavanje održavanja borbi pasa.

2.2.  Ciljevi Programa koji se planiraju ostvariti

1. Unaprijediti suradnju između jedinica lokalne samouprave kroz edukaciju te dostupnost veterinarskih službi i udruga. 
2. Organizirati i uspostaviti sustav kontinuirane kontrole i zbrinjavanja napuštenih pasa, osobito u romskim naseljima.
3. Kontinuiranim nadzorom postići smanjenje broja napuštenih pasa, a posebno u romskim naseljima. 
4. Redovito educiranje komunalnih redara po svim jedinicama lokalne samouprave, provođenje edukativnih sadržaja među stanovništvom te promoviranje udomljavanja kroz kampanje i poticajne mjere. 

III. NADLEŽNOSTI I ODGOVORNOSTI
U provođenju Programa sudjeluju i odgovorni su:
· Varaždinska županija
· Gradovi: Varaždin, Ivanec, Lepoglava, Varaždinske Toplice, Ludbreg i Novi Marof
· Općine: Bednja, Beretinec, Breznica, Breznički Hum, Cestica, Donja Voća, Martijanec, Gornji Kneginec, Jalžabet, Klenovnik, Ljubešćica, Mali Bukovec, Maruševec, Petrijanec, Sračinec, Sveti Đurđ, Sveti Ilija, Trnovec Bartolovečki, Veliki Bukovec, Vidovec, Vinica i Visoko
· Veterinarske prakse
· Sklonište za napuštene životinje „Spas“
· Posjednici pasa

3.1.  Obveze Županije
Sukladno odredbama Zakona, jedinice područne (regionalne) samouprave dužne su osnovati Koordinacijsku radnu skupinu za primjenu propisa iz područja zaštite životinja te imenovati osobu odgovornu za dobrobit životinja. Varaždinska županija ispunila je navedene zakonske obveze donošenjem akata o osnivanju Koordinacijske radne skupine za primjenu propisa iz područja zaštite životinja te imenovanjem osobe odgovorne za dobrobit životinja. Koordinacijska radna skupina prethodno je bila osnovana, a zbog značajnijih promjena članova u 2025. godini donesena je nova Odluka o osnivanju Koordinacijske radne skupine Varaždinske županije za primjenu propisa iz područja zaštite životinja („Službeni vjesnik Varaždinske županije“ broj 89/25.) od 24. rujna 2025. godine. Sastavljena je od predstavnika nadležnih tijela i dionika uključenih u područje zaštite životinja i to predstavnika Hrvatske veterinarske komore, veterinarske inspekcije, veterinarskih stanica i ambulanti, Policijske uprave varaždinske, 

udruga za zaštitu životinja, kinoloških udruga, predstavnika romske nacionalne manjine, jedinica lokalne samouprave s područja Varaždinske županije te osobe odgovorne za dobrobit životinja Varaždinske županije.
Sukladno članku 71. stavak 4. Zakona, tijela jedinica područne (regionalne) samouprave osiguravaju tehničku podršku za održavanje sastanaka Koordinacijske radne skupine iz članka 70. Zakona na način da osiguraju prostor za sastanak, potrebnu opremu za prezentaciju te osobu koja će koordinirati sastankom i pisati zaključke sa sastanka te donosi Program, uzimajući u obzir prijedloge Koordinacijske radne skupine i preporuke za kontrolu populacije pasa lutalica Svjetske organizacije za zdravlje životinja (WOAH) te ga dostavlja nadležnom tijelu na procjenu. 
Sukladno Zakonu, jedinica područne (regionalne) samouprave dužna je osnovati sklonište za životinje ako takvo sklonište na njezinu području ne postoji. Na području Varaždinske županije djeluje jedno sklonište za napuštene pse kojim upravlja Udruga za zaštitu životinja „Spas“ Varaždin, sukladno Rješenju Ministarstva poljoprivrede, ribarstva i ruralnog razvoja broj SZŽ-009 (KLASA: UP/I-322-01/09-01/83, URBROJ: 525-06-1-0529/10-10 od 4. svibnja 2010. godine).
Nadalje, Zakonom je propisana obveza jedinice područne (regionalne) samouprave da razvija svijest javnosti, a osobito djece i mladih o zaštiti životinja, njihovoj dobrobiti i odgovornom posjedovanju životinja.
U okviru poslova iz samoupravnog djelokruga te povjerenih poslova državne uprave, Varaždinska županija nadležna je i za odlučivanje u drugom stupnju u upravnim stvarima iz područja komunalnog gospodarstva, uključujući odlučivanje o žalbama izjavljenima protiv rješenja komunalnih redara donesenih na temelju propisa kojima se uređuje zaštita životinja.Vrh obrascaDno obrasca

3.2.  Obveze jedinica lokalne samouprave (JLS) 
Sukladno članku 62. stavak 1. Zakona, JLS imaju obavezu organizirati i financirati poslove sakupljanja napuštenih ili izgubljenih životinja, dok stavak 3. tog istog članka propisuje obavezu sudjelovanja u financiranju osnivanja i rada skloništa, u protivnom se primjenjuje kaznena odredba, sukladno članku 90. točki 3. tog istog Zakona. Svojim općim aktima propisuju način postupanja s napuštenim i izgubljenim životinjama, članak. 62. stavak 5. Zakona. 
JLS imaju ovlast propisati trajnu sterilizaciju kao obavezan način kontrole razmnožavanja, imaju obavezu osigurati organizaciju provedbe kontrole mikročipiranja pasa, odnosno provjeru da li su svi psi označeni mikročipom (pregled svih kućanstva) jer se na taj način smanjuju troškovi za zbrinjavanje napuštenih pasa. 

Tablica 1: Stanje kontrole mikročipiranja po JLS-ima u 2025. godini
	
	
JLS
	Broj kućanstva
JLS
	Procjena broja kućanstva s psom
	Provedena kontrola mikročipiranja

	Pristup Upisniku kućnih ljubimaca Lysacan

	Broj pregledanih pasa
	Broj nečipiranih pasa
(od broja pregledanih pasa

	1.
	Varaždin
	17.768
	2800
	ne
	da
	450
	10

	2.
	Ivanec
	4.500
	1000
	da
	da
	921
	41

	3.
	Ludbreg
	3.330
	1077
	da
	da
	1084
	-

	4.
	Novi Marof
	4.000
	2000
	ne
	ne
	-
	-

	5.
	Lepoglava
	2.117
	600
	ne
	ne
	-
	-

	6.
	Varaždinske Toplice
	1.900
	500
	ne
	da
	-
	-

	7.
	Bednja
	1.941
	725
	ne
	da
	-
	-

	8.
	Beretinec
	602
	350
	ne
	ne
	-
	-

	9.
	Breznica
	614
	300
	da
	ne
	281
	75

	10.
	Breznički Hum
	329
	180
	da
	ne
	180
	4

	11.
	Cestica
	1.617
	808
	ne
	da
	-
	-

	12.
	Donja Voća
	850
	550
	ne
	ne
	-
	-

	13.
	Gornji Kneginec
	1.800
	745
	ne
	da
	-
	-

	14.
	Jalžabet
	945
	900
	da
	da
	-
	-

	15.
	Klenovnik
	680
	350
	ne
	ne
	-
	-

	16.
	Ljubešćica
	524
	250
	da
	ne
	200
	10

	17.
	Mali Bukovec
	525
	300
	ne
	da
	-
	-

	18.
	Martijanec
	995
	500
	ne
	da
	-
	-

	19.
	Maruševec
	1.721
	700-800
	ne
	da
	-
	-

	21.
	Sračinec
	1.450
	750
	ne
	ne
	-
	-

	22.
	Sveti Đurđ
	501
	501
	da
	ne
	611
	-

	24.
	Trnovec Bartolovečki
	1.900
	1200
	da
	da
	-
	25% nije bilo čipirano

	25.
	Veliki Bukovec
	361
	150
	da
	da
	-
	-

	26.
	Vidovec
	1.433
	50-60%
	ne
	da
	-
	-

	27.
	Vinica 
	944
	-
	ne
	da
	-
	-

	28.
	Visoko
	395
	200
	da
	ne
	77
	-

	
	Ukupno
	53.742
	18.153
	/
	/
	3.804
	140



Obzirom da na području Županije već djeluje jedno sklonište, JLS nužno ne moraju osnivati vlastita skloništa već mogu koristiti usluge postojećeg skloništa i sukladno članku 62. stavak 4. Zakona sklapaju ugovor o sakupljanju i zbrinjavanju napuštenih i izgubljenih životinja s već postojećim skloništem (koje prema Zakonu mora biti na području županije kojoj JLS pripada). 
Člankom 63. Zakona propisano je financiranje troškova skrbi, sterilizacije, označavanja i veterinarske zaštite napuštenih ili izgubljenih životinja u skloništu (osim ako životinja ima vlasnika koji je u tom slučaju dužan podmiriti gore navedene troškove). Ako je vlasnik životinje poznat ili se naknadno utvrdi, JLS ga je dužna teretiti da podmiri troškove skrbi, sterilizacije, označavanja i veterinarske zaštite. Isto tako sve JLS obavezne su sudjelovati u financiranju osnivanja i rada skloništa (na području svake jedinice područne (regionalne) samouprave mora se osnovati najmanje jedno sklonište u kojem mora biti osigurano najmanje 50 smještajnih mjesta za pse). Ukoliko se ne postupi po naredbi ministra, a na području pojedine JLS samouprave utvrdi se veliki broj napuštenih pasa, fizička i pravna osoba kaznit će se novčanom kaznom u iznosu od 10.000,00 do 20.000,00 kuna (1300-2600 eura).
Svi podaci o napuštenim životinjama moraju biti upisani u Jedinstvenom informacijskom centru (JIC) te moraju biti redovito ažurirani. JLS donose Odluku o uvjetima i načinu držanja kućnih ljubimaca i načinu postupanja s napuštenim i izgubljenim životinjama. Također, imaju mogućnost pristupa podacima u Središnjem upisniku kućnih ljubimaca, Ministarstva poljoprivrede, šumarstva i ribarstva te moraju imenovati predstavnika za člana županijske koordinacijske radne skupine za zaštitu životinja, članak 70. Zakona.

Tablica 2: Iznos ukupnih financijskih sredstava izdvojenih za zbrinjavanje napuštenih životinja od 2020. do 2025. godine i iznos planiran 	za 2026. godinu (u eur)
	
	JLS
	2020. godina
	2021. godina
	2022. godina

	2023. godina

	2024. godina
	2025. godina
	2026. godina

	1.
	Varaždin
	79.633,69
	79.633,69
	79.633,69
	140.000,00
	140.000,00
	140.000,00
	160.000,00

	2.
	Ivanec
	6.327,51
	7.532,02
	5.939,34
	6.707,85
	7.185,00
	6.756,26
	-

	3.
	Ludbreg
	13.268,64
	5.304,66
	7.777,55
	7.122,57
	12.061,09
	8.647,21
	-

	4.
	Novi Marof
	4.658,70
	3.264,28
	7.998,00
	3.590,85
	7.340,00
	2.392,00
	-

	5.
	Lepoglava
	766,66
	766,66
	766,66
	766,66
	766,66
	766,66
	4.000,00

	6.
	Varaždinske Toplice
	6.237,97
	4.778,02
	5.707.08
	5.155,72
	6.177,15
	8.717,51
	-


	7.
	Bednja
	3.786,96
	4.167,21
	2.573,91
	2.570,32
	2.459,60
	2.360,00
	-

	8.
	Beretinec
	3.664,21
	3.860,24
	2.949,96
	2.949,70
	3.080,70
	4.551,33
	0

	9.
	Breznica
	2.289,47
	1.327,23
	2.176,65
	1.249,06
	1.240,00
	4.100,00
	0

	10.
	Breznički Hum
	1.756,00
	780,00
	930,00
	160,00
	2.020,00
	1.100,00
	-

	11.
	Cestica
	4.513,00
	5.654,36
	3.185,55
	1.678,17
	19.820,00
	6.260,00
	-

	12.
	Donja Voća
	2.000,00
	2.000,00
	2.000,00
	2.000,00
	2.000,00
	2.000,00
	-

	13.
	Gornji Kneginec
	5.000,00
	5.000,00
	5.000,00
	5.000,00
	5.000,00
	5.000,00
	0

	14.
	Jalžabet
	2.223,11
	1.327,23
	3.417,61
	3.564,32
	2.360,00
	1.400,00
	-

	15.
	Klenovnik
	-
	-
	-
	560,00
	700,00
	750,00
	1.000,00

	16.
	Ljubešćica
	1.327,23
	796,34
	796,34
	957,07
	840,00
	700,00
	0

	17.
	Mali Bukovec
	721,68
	622,14
	636,17
	2.322,60
	1.872,66
	533,52
	400,00

	18.
	Martijanec
	132,72
	530,89
	1.725,40
	983,61
	900,00
	2.200,00
	-

	19.
	Maruševec
	3.659,57
	3.716,24
	796,34
	612,72
	9.780,00
	1.000,00
	4.000,00

	21.
	Sračinec
	4.166,66
	4.166,66
	4.166,66
	4.166,66
	4.166,66
	4.166,66
	3.000,00

	22.
	Sveti Đurđ
	3.589,45
	4.897,09
	6.984,68
	2.090,36
	3.903,03
	5.868,77
	1.000,00

	24.
	Trnovec Bartolovečki
	9.140,00
	7.160,00
	9.420,00
	6.700,00
	10.300,00
	9.950,00
	10.000,00

	25.
	Veliki Bukovec
	663,61
	265,45
	663,61
	398,17
	360,00
	800,00
	3.500,00

	26.
	Vidovec
	2.123,56
	2.521,73
	1.592,67
	1.779,95
	1.940,00
	1.400,00
	-

	27.
	Vinica 
	1.592,67
	663,41
	1.327,23
	1.783,27
	1.560,00
	3.687,50
	5.800,00

	28.
	Visoko
	132,72
	0
	796,34
	678,00
	500,00
	700,00
	300,00



3.3.  Koordinacijska radna skupina 
Zadaća Koordinacijske radne skupine je koordinacija provedbe propisa iz područja zaštite životinja, poticanje razvoja dobre prakse u zaštiti životinja te suradnja svih relevantnih dionika radi unaprjeđenja zaštite zdravlja i dobrobiti životinja. Navedene aktivnosti usmjerene su i na podizanje razine svijesti posjednika životinja i šire javnosti o odgovornom posjedovanju životinja te obvezama koje proizlaze iz važećih propisa. Koordinacijska radna skupina prati problematiku zbrinjavanja napuštenih životinja na području područne (regionalne) samouprave, donosi mjere za smanjenje broja napuštenih pasa, daje smjernice dobre prakse o primjerenom smještaju i skrbi za životinje, potiče kontrolu razmnožavanja kućnih ljubimaca osobito pasa, daje smjernice dobre prakse vezano uz rad skloništa, edukativno djeluje o potrebi zaštite životinja i odgovornom posjedovanju životinja, prati rad skloništa vezano uz oglašavanje životinja za udomljavanje. Unapređuje zaštitu životinja ovisno o problemima i interesima

jedinica lokalne, odnosno područne (regionalne) samouprave te predlaže mjere za smanjenje broja napuštenih životinja na njihovom području.

3.4.  Obveze komunalnih redara 
Sukladno članku 75. stavku 3. Zakona, komunalni redari provode nadzor nad provedbom općih akata kojima se propisuju uvjeti, način postupanja i držanja životinja.
Nadalje, pri provođenju nadzora nad provedbom općih akata JLS-a, članak 75. stavak 3. Zakona, ovlasti komunalnog redara su: utvrditi identitet stranke i drugih osoba koje sudjeluju u nadzoru, ući u prostore u kojima se drže kućni ljubimci, uzimati izjave stranaka i drugih osoba, zatražiti podatke i dokumentaciju, prikupljati dokaze na vizualni i drugi odgovarajući način, očitati mikročip, obavljati druge radnje u svrhu nadzora te podnijeti kaznenu prijavu ili optužni prijedlog. Komunalni redar može kao ovlaštena osoba podnijeti policiji zahtjev za pružanje pomoći ako se prilikom provođenja nadzora ili izvršenja rješenja opravdano očekuje pružanje otpora. Isto tako, ako u provedbi nadzora nad držanjem kućnih ljubimaca komunalni redar zaključi da se životinja drži u neprimjerenim uvjetima, da životinja trpi bol, patnju ili veliki strah, da je ozlijeđena ili bi nastavak njezina života u istim uvjetima bio povezan s neotklonjivom boli, patnjom ili velikim strahom, dužan je odmah o tome obavijestiti veterinarskog inspektora koji će odlučiti o privremenom oduzimanju životinje i poduzimanju drugih mjera za koje je ovlašten. Ako komunalni redar tijekom nadzora uoči postupanje protivno odredbama ovog Zakona za koje nije nadležan, obavezan je o tome odmah obavijestiti veterinarskog inspektora kao i sklonište. Sklonište se obavještava ako je potrebno zbrinjavanje napuštene ili izgubljene životinje, pronalazak vlasnika životinje i bilo kakvo drugo neposredno postupanje s napuštenom i izgubljenom životinjom. 
Ukoliko komunalni redar u nadzoru utvrdi povredu općih akata iz članka 75. stavka 3. Zakona, sukladno članku 84. tog istog Zakona, komunalni redar ima pravo i obvezu naplatiti novčanu kaznu propisanu tim aktom, a ta su sredstva, prihod JLS-a i koriste se za potrebe zbrinjavanja napuštenih i izgubljenih životinja. 
Člankom 83. stavkom 1. Zakona propisano je da se protiv rješenja komunalnog redara može izjaviti žalba u roku od 15 dana od dana dostave rješenja, a koja ne odgađa izvršenje rješenja, dok je stavkom 2. tog istog članka propisano da o žalbi izjavljenoj protiv rješenja komunalnog redara odlučuje županijsko upravno tijelo nadležno za drugostupanjske poslove komunalnog gospodarstva. 

3.5.  Policija
Sukladno posebnim propisima i svojim ovlastima pruža pomoć ovlaštenom podnositelju zahtjeva – nadležnom inspektoru odnosno komunalnom redaru ako se prilikom provođenja nadzora ili izvršenja pravomoćnog rješenja opravdano očekuje pružanje otpora. 

3.6.  Sklonište za napuštene životinje
Napuštene pse na području Varaždinske županije zbrinjava Udruga za zaštitu životinja „Spas“ Varaždin (dalje u tekstu: Sklonište), Trg Pavla Štoosa 39, Varaždin. Osnovano je 2000. godine s ciljem zaštite životinja i promicanja njihovih prava. Zahvaljujući predanom radu volontera, 2010. godine otvoreno je registrirano NO KILL sklonište. Danas sklonište kontinuirano poboljšava uvjete za životinje te educira građane, djecu i mlade o važnosti suosjećanja i zaštite životinja.

Prošle 2025. godine Sklonište je obilježilo 25 godina djelovanja, tijekom kojih je zbrinuto 10.000 pasa, od čega je 8.000 udomljeno. Obavlja djelatnost temeljem rješenja koje donosi nadležno tijelo (ministarstvo), mora primati prijave o napuštenim i izgubljenim životinjama, samostalno ili u suradnji s JLS organizirati sakupljanje i prijevoz izgubljenih i napuštenih životinja do skloništa, osigurati smještaj izgubljenih i napuštenih životinja, osigurati smještaj privremeno oduzetih životinja. Sva skloništa moraju osigurati veterinarsko-zdravstvenu zaštitu životinja, označavanje pronađenih neoznačenih pasa u roku od deset dana od dolaska u sklonište, trajnu sterilizaciju pronađenih pasa (osim ako je životinja čipirana pa je moguće pronaći vlasnika i vratiti životinju), tražiti vlasnike napuštenih i izgubljenih životinja ili ih nastojati udomiti oglašavanjem putem sredstava javnog priopćavanja i na druge načine. Isto tako, mora voditi evidenciju o pronađenim životinjama i njihovom udomljavanju. 
Sklonište mora biti otvoreno za javnost najmanje četiri sata dnevno te mora aktivno tražiti udomitelje životinja. Podaci o uhvaćenom, nađenom ili izgubljenom kućnom ljubimcu evidentiraju se putem JIC-a. Po primitku prijave o izgubljenoj ili napuštenoj životinji Sklonište je dužno odmah evidentirati putem JIC-a sve dostupne podatke o prijavljenoj životinji, a nađenoj ozlijeđenoj životinji mora osigurati veterinarsku pomoć odmah, a najkasnije unutar dva sta od primitka prijave. 

Tablica 3: Broj pasa u Skloništu
	
Broj pasa
	Godina

	
	2022.
	2023.
	2024.
	2025.

	Broj zaprimljenih pasa tijekom godine
	
460
	
287
	
262
	
290


Izvor: Sklonište

3.7.  Nadležna tijela iz područja veterinarstva
Kao obrazovani profesionalci koji rade prema kodeksu veterinarske etike i kodeksu dobre veterinarske prakse, veterinari imaju važnu ulogu u prevenciji i kontroli problema napuštenih pasa. Osnovna uloga veterinara je skrb o zdravlju životinja kroz preventivne mjere, dijagnostiku i liječenje te imaju važnu ulogu u provođenju mikročipiranja. Kada vlasnik s odraslim neoznačenim psom dođe veterinaru, moguća su samo dva ishoda: da pas bude mikročipiran ili da se vlasnik prijavi zbog odbijanja izvršenja zakonske obveze. Na taj način se izravno utječe na smanjenje broja napuštenih pasa. Savjetuje posjednika/vlasnika psa o načinu njegova držanja s obzirom na potreban smještaj, hranidbu i postupanje sa psom. Provodi mjere kontrole bjesnoće i drugih zaraznih bolesti, nepravilnosti (zanemarivanje, loše postupanje, napuštanje te neoznačavanje pasa) koje prijavljuje veterinarskoj inspekciji. 
U skladu s odredbama Zakona o veterinarstvu („Narodne novine“ broj 82/13., 148/13., 115/18., 52/21., 83/22., 152/22. i 18/23.) i Pravilnika o sustavu označavanja pasa i mačaka iz Republike Hrvatske koji se stavljaju na tržište Ujedinjenog Kraljevstva i Irske („Narodne novine“ broj 100/09.) ovlašteni veterinari provode testiranje na visinu titra protutijela na bjesnoću, cijepljenje protiv bjesnoće, cijepljenje protiv zaraznih bolesti, sterilizaciju pasa, označavanje pasa (mikročipiranja) i unošenje podataka u Upisnik kućnih ljubimaca koji vodi Uprava za veterinarstvo i sigurnost hrane. Isti broj upisuje se u ispravu o upisu i cijepljenju psa protiv bjesnoće, a sadržaj i oblik isprave o obveznom upisu i provedenim mjerama propisan je Pravilnikom o putovnici za kućne ljubimce („Narodne novine“ broj 145/14.

Na području Županije djeluju slijedeće veterinarske ambulante:

 Tablica 4: Veterinarske stanice/ambulante
	Br.
	Naziv

	1.
	Veterinarska klinika za kućne ljubimce Veterinarske stanice Varaždin

	2.
	Veterinarska stanica Ludbreg-Nova d.o.o., Ludbreg

	3.
	Veterinarska stanica Ivanec d.o.o., Ivanec

	4.
	Specijalistička veterinarska praksa Pervana-Vet.

	5.
	Veterinarska ambulanta Cestica d.o.o.

	6.
	Veterinarska stanica Novi Marof d.o.o., N. Marof

	7.
	Veterinarska ambulanta Vita d.o.o., Varaždin

	8.
	Veterinarska ambulanta Simba d.o.o., Varaždin

	9.
	Veterinary clinic Luna d.o.o., Varaždin

	10.
	Veterinarska ambulanta Ludbreg-Nova d.o.o., N. Marof



3.8.  Nevladine organizacije – udruge 
Nevladine organizacije – udruge koje se bave područjem zaštite životinja, važan su partner nadležnih tijela, JLS-a i skloništa. Osobito je važna njihova uloga u razvijanju i podizanju svijesti javnosti te razumijevanju i pomaganju pribavljanja potrebnih resursa kako bi na praktičan način pridonijeli oblikovanju i uspješnoj provedbi Programa kontrole populacije napuštenih pasa. Udruge mogu dati stručne i korisne informacije i educirati javnost o odgovornom posjedovanju i držanju životinja, postupanju s psima, provedbi Programa sterilizacije/kastracije. 

3.9.  Posjednici pasa
Sukladno članku 4. stavak 23. Zakona, posjednik je svaka pravna ili fizička osoba koja je kao vlasnik, korisnik ili skrbnik stalno ili privremeno odgovorna za zdravlje i dobrobit životinje.
Posjednici pasa moraju:
· osigurati označavanje psa mikročipom i njihov upis u Upisnik kućnih ljubimaca, 
· uvjete držanja psa prilagoditi njihovim potrebama (ne smiju biti stalno vezani ili u prostoriji bez mogućnosti kretanja),
· osigurati da držanje, postupanje i kretanje psa ni na koji način ne ugrožava zdravlje i sigurnost ljudi, osobito djece i drugih životinja, 
· dužni su prijaviti promjenu vlasništva, nestanak ili uginuće psa radi ažuriranja podataka u Upisniku kućnih ljubimaca,
· osigurati kontrolu razmnožavanja pasa, a u slučaju okota dužni su osigurati zbrinjavanje mladunčadi,
· posjednici koji se bave uzgojem pasa moraju imati Rješenje o registraciji uzgoja koje donosi nadležno tijelo, Ministarstvo poljoprivrede, šumarstva i ribarstva.
· 

   Tablica 5: Odluke o uvjetima i načinu držanja kućnih ljubimaca
	
	JLS

	''Službeni vjesnik
Varaždinske županije''
broj
	Propisana trajna sterilizacija da/ne

	1.
	Varaždin
	Službeni vjesnik Grada Varaždina 5/18
	- 

	2.
	Ivanec
	28/18 i 51/19
	Ne

	3.
	Ludbreg
	103/18 
	-

	4.
	Novi Marof
	72/18
	Da

	5.
	Lepoglava
	21/18
	Da

	6.
	Varaždinske Toplice
	25/18
	-

	7.
	Bednja
	36/18
	Ne

	8.
	Beretinec
	102/17
	Da

	9.
	Breznica
	30/18
	Da

	10.
	Breznički Hum
	30/18
	Da

	11.
	Cestica
	33/18 i 65/18
	Da

	12.
	Donja Voća
	56/18
	-

	13.
	Gornji Kneginec
	Službeni vjesnik Općine Gornji Kneginec 7/18
	Ne

	14.
	Jalžabet
	92/18
	-

	15.
	Klenovnik
	31/18
	Da

	16.
	Ljubešćica
	29/18 i 52/18
	Da

	17.
	Mali Bukovec
	84/18
	Ne

	18.
	Martijanec
	59/18
	-

	19.
	Maruševec
	24/18
	-

	21.
	Sračinec
	19/18
	-

	22.
	Sveti Đurđ
	31/18
	-  

	24.
	Trnovec Bartolovečki
	-
	-

	25.
	Veliki Bukovec
	127/23
	Da

	26.
	Vidovec
	22/18
	Da

	27.
	Vinica
	43/18
	Da

	28.
	Visoko
	28/18
	Da



3.10. Kontrola uzgajivača pasa
Interes svih lokalnih zajednica je da su svi uzgajivači pasa registrirani kod Ministarstva poljoprivrede, šumarstva i ribarstva, kako Zakon i nalaže, odnosno da provjere svoje područje i prijave veterinarskoj inspekciji svaki nelegalni, odnosno neregistrirani uzgoj pasa.

IV. MJERE I AKTIVNOSTI 

4.1.  Mikročipiranje pasa i provedba kontrole mikročipiranja
Cilj kontrole mikročipiranja pasa je da svaki pas na području JLS-a bude mikročipiran te da se na taj način lakše dolazi do posjednika izgubljenog ili napuštenog psa. Pas koji nije mikročipiran izravna je briga i trošak lokalne zajednice. Varaždinska županija ima cilj da sve JLS imaju minimalno jedan mikročitač ili da sklope ugovor s veterinarskim organizacijama

koje će provoditi nadzor na njihovom području kao i da u Upisnik kućnih ljubimaca – bazu Lysacan upišu sve mikročipirane pse.

Aktivnosti: 
· Nadzor provedbe označavanja pasa mikročipom
Provedba potpune kontrole mikročipiranja pasa sukladna je članku 94. Zakona. Provedbu kontrole mikročipiranja pasa primarno provode komunalni redari. U svrhu kontrole mikročipiranja, JLS mogu zaposliti dodatne komunalne redare ili drugo osoblje kroz programe javnih radova, angažiranjem studenata i drugih organizacija. Mogu se ostvarivati suradnje s predstavnicima stanara i voditelja gradskih/općinskih četvrti te angažirati ovlaštene veterinarske organizacije koje su za taj posao educirane i imaju potrebne čitače mikročipova kao i pristup bazi podataka. 
· Edukacija komunalnih redara
Radi učinkovitijeg nadzora, JLS koje će tek nabaviti čitače mikročipova osigurat će se edukacija komunalnih redara i/ili drugih osoba s ciljem upoznavanja s relevantnim odredbama Zakona i podzakonskih akata, osposobljavanja za prepoznavanje zanemarivanja, zlostavljanja i drugih oblika neprimjerenog postupanja prema životinjama, unapređenja znanja o postupanju s napuštenim i izgubljenim životinjama te jačanja suradnje s nadležnim tijelima i organizacijama koje djeluju u području zaštite životinja. 

4.2.  Trajna sterilizacija kao način kontrole razmnožavanja i smanjenje broja napuštenih pasa
Kontrola razmnožavanja pasa provodi se kao sustavna mjera u cilju smanjenja broja napuštenih pasa te sprječavanje njihovog daljnjeg nekontroliranog razmnožavanja. Provedbom mjera trajne sterilizacije osigurava se dugoročno i učinkovito upravljanje populacijom napuštenih pasa. Ovim Programom utvrđuju se mjere koje se odnose na napuštene i izgubljene pse, a koje se provode s ciljem smanjenja njihova broja i unaprjeđenja sustava njihove kontrole zbrinjavanja.

Aktivnosti: 
· Potpuno ili djelomično subvencioniranje trajne sterilizacije
Sukladno članku 62. stavku 6. Zakona propisuje se da JLS mogu propisati trajnu sterilizaciju za napuštene i izgubljene životinje kao mjeru učinkovite preventivne metode nastanka neželjenih, a zatim i napuštenih pasa. Subvencioniranje se može odnositi na posebne kategorije stanovništva (umirovljenici, korisnici socijalne pomoći i sl.) u obliku djelomičnog pokrivanja troškova, izjednačavanja cijene sterilizacije ženskih i muških pasa i na druge načine, izravno prema građanima ili u suradnji s veterinarskim stanicama ili udrugama.
Kastracije skrbničkih (vlasničkih) pasa, provedene uz financijsku potporu JLS ili jedinica područne (regionalne) samouprave, sprječavaju nekontrolirano razmnožavanje, odnosno neželjena legla koja završavaju napuštena. JLS koje sustavno provode navedene mjere pokazuju financijske uštede i do 80%.

4.3.  Zbrinjavanje napuštenih, izgubljenih i ranjenih životinja
Sukladno članku 80. stavku 4. Zakona, u situacijama koje zahtijevaju pružanje veterinarske pomoći, zbrinjavanje napuštene ili izgubljene životinje, pronalazak vlasnika životinje te bilo kakvo drugo neposredno postupanje s napuštenom ili izgubljenom životinjom komunalni redar odmah obavještava sklonište.

Sukladno članku 7. stavak 2. Zakona, ukoliko nije moguće utvrditi tko je ozlijedio životinju, pružanje potrebne pomoći životinjama mora organizirati i financirati JLS na čijem je područja životinja ozlijeđena. Poslove sakupljanja napuštenih ili izgubljenih životinja organiziraju i financiraju JLS. Sakupljanje napuštenih pasa obavljaju skloništa za životinje. Hvatanje, prijevoz i držanje pasa u skloništima za životinje moraju se obavljati bez nepotrebne patnje, boli i straha životinja. 
Zbrinjavanje lešina životinja pronađenih na cestama odgovornost je JLS-a osim u slučaju kada je vlasnik životinje poznat, tada trošak snosi vlasnik. Svaka JLS trebala bi imati sklopljene ugovore o zbrinjavanju lešina. 

Aktivnosti:
· Upis podataka u Jedinstveni informacijski centar
Osnivači skloništa dužni su podatke o napuštenim i izgubljenim psima evidentirati putem JIC-a za napuštene i izgubljene životinje, koje je osnovalo Ministarstvo poljoprivrede, šumarstva i ribarstva. Upisnik kućnih ljubimaca vodi nadležno tijelo kojem se pristupa preko poveznice: https://jic.mps.hr/sklonista/#!sklonista u skladu s člankom 68. Zakona. Osnivači skloništa mogu voditi i vlastitu evidenciju. JLS ovlaštene su provjeravati da li su podaci o napuštenim i izgubljenim psima s njihova područja pravodobno i potpuno objavljeni, a u slučaju nepravilnosti dužni su upozoriti osnivače skloništa na potrebu objave ili dopunu podataka u skladu s Zakonom.  

4.4.  Poticanje zaštite životinja kroz edukaciju stanovništva
Aktivnosti:
Cilj edukativnih aktivnosti je stjecanje znanja i vještina te promjena stavova i ponašanja:
· tiskanje i distribucija letaka po kućanstvima o zakonskim obvezama vlasnika odnosno posjednika pasa,
· postavljanje jumbo i drugih plakata s upozorenjima i informiranjem o zakonskim obvezama vlasnika, odnosno posjednika pasa,
· javne medijske objave i oglasi o zakonskoj obvezi mikročipiranja pasa i o drugim obvezama vlasnika, odnosno posjednika pasa,
· suradnja sa školama i nevladinim organizacijama za zaštitu životinja i konološkim udrugama te provođenje edukacija u osnovnim i srednjim školama,
· organiziranje posjeta vrtićke i školske djece skloništu te posjet predstavnika skloništa vrtićima i školama,
· sudjelovanje skloništa i pasa smještenih u skloništu na javnim događanjima, obilježavanjima datuma važnih lokalnoj zajednici, na priredbama, sajmovima i izložbama kako bi se povećala njihova vidljivost te kako bi se građanstvo osvijestilo o postojanju problema napuštenih pasa,
· osiguravanje stalne informacijske službe  (ili u suradnji s postojećim službama, npr. Turističkim zajednicama) pri kojoj se građani mogu informirati o udomljavanju pasa, problematici napuštenih pasa te njihovoj zaštiti i dobrobiti, 
· obilježavanje Svjetskog dana zaštite životinja i drugih prigodnih događanja.
 
4.5.  Poticanje i promocija udomljavanja pasa
Udomljavanjem pasa iz skloništa promiče se odgovorno posjedovanje životinja i sprječava se njihovo napuštanje. Cilj je poticanje udomljavanja napuštenih pasa kroz akcije JLS-a te registriranog Skloništa za životinje u županiji.

Aktivnosti: 
· medijske akcije koje pozivaju na udomljavanje pasa iz skloništa,
· stavljanje oglasa za udomljavanje pasa u lokalnim medijima,
· nagrađivanje udomitelja povlasticama uz propisane uvjete koji bi uključivali ugovor o udomljavanju, trajnu sterilizaciju te pravilnu i kontroliranu skrb za psa,
· korištenje lokalnih medija (radiopostaja) za pokretanje emisije o kućnim ljubimcima kroz koju bi se javnost senzibilizirala za problematiku napuštenih pasa i pasa u skloništima te o odgovornom skrbništvu,
· postavljanje štandova lokalnog skloništa na javnim događajima koje organizira lokalna zajednica, s ciljem promocije pasa,
· isticanje prednosti udomljavanja pasa iz skloništa: cijepljen, mikročipiran i trajno steriliziran pas,
· poticanje volontiranja lokalnog stanovništva u skloništu.

4.6.  Nevladine organizacije - udruge
Udruge se bave područjem zaštite životinja te mogu biti važan partner jedinicama lokalne  i regionalne samouprave. Osobito je važno njihovo poznavanje lokalnog terena, poznavanje domaćinstva, poznavanje lokalne populacije pasa (npr. ilegalni uzgoji) i uvjeti u kojima vlasnici drže svoje pse. Djelovanjem lokalne udruge JLS može profitirati i dobiti besplatnu pomoć u vidu edukacija i podizanja svijesti građana, ali i kontrole i prijava vezanih uz kršenje Zakona. U provođenju njihovih aktivnosti, udrugama za zaštitu životinja treba biti na raspolaganju pomoć svih institucija.

4.7.  Kontrola razmnožavanja i zbrinjavanje napuštenih pasa te sprječavanje napuštanja pasa na području romskog naselja
U svrhu sprječavanja napuštanja životinja i odgovornog posjedovanja kućnih ljubimaca predviđena je izrada informativno-edukativnih i promotivnih letaka namijenjenih građanima. Letci će sadržavati informacije o zakonskim obvezama vlasnika i posjednika pasa, važnosti mikročipiranja, kastracije i sterilizacije, odgovornog držanja životinja te posljedicama napuštanja životinja sukladno važećim propisima. Distribucija letaka planira se prvenstveno na području Općine Petrijanec i Općine Cestica uz suradnju JLS koje će osigurati njihovu dostavu kućanstvima na svom području. S obzirom na dosadašnja saznanja i iskustva u provedbi Programa, utvrđeno je da značajan broj napuštenih pasa koji dospijevaju na područje romskog naselja potječe iz neposrednog lokalnog okruženja. Također su zabilježeni slučajevi napuštanja pasa i neželjenih legala od strane prolaznika koji se tijekom putovanja prema Republici Sloveniji zaustavljaju u blizini naselja. Slijedom navedenoga, provedbom informativno-edukativnih aktivnosti nastojati će se smanjiti broj napuštenih životinja i povećati svijest građana o odgovornom vlasništvu.
U cilju pravodobnog reagiranja provoditi će se redoviti nadzor stanja na području naselja te razvijati suradnja s lokalnim stanovništvom radi pravovremenog prikupljanja informacija o novo pristiglim i napuštenim životinjama. Mjere će se provoditi u suradnji s ovlaštenim veterinarskim organizacijama, skloništem za životinje, komunalnim redarstvom, JLS te udrugama za zaštitu životinja u cilju edukacije vlasnika i posjednika pasa o odgovornom posjedovanju životinja.

       4.8. Suradnja s nadležnim Ministarstvom
Ako se na području pojedinih jedinica lokalne odnosno područne (regionalne) samouprave utvrdi veliki broj napuštenih pasa, način i financiranje kontrole razmnožavanja napuštenih pasa na tom području, iznimno te sukladno Zakonu, naredbom može propisati ministar. 

V. PROVEDBA PROGRAMA 
Za područje Varaždinske županije Program donosi predsjednik županijske Skupštine uz preporuke Koordinacijske radne skupine s ciljem učinkovitijeg upravljanja populacijom napuštenih pasa. Donosi se za petogodišnje razdoblje. Provedba mjera i aktivnosti ovisiti će o stanju populacije napuštenih pasa na području Varaždinske županije i osiguranim proračunskim sredstvima za tekuću godinu, a sukladno pozitivnim zakonskim propisima. 

VI. ZAKLJUČAK
Najvažniji cilj Programa je rješavanje uzroka nastanka problema napuštanja pasa čime će se dugoročno smanjiti broj neželjenih i napuštenih pasa na području Varaždinske županije. Procjenjuje se da je u urbanim sredinama problem napuštenih pasa uglavnom pod kontrolom te se napušteni psi pojavljuju sporodično. Međutim, u ruralnim sredinama problem je i dalje izraženiji zbog nekontroliranog razmnožavanja pasa i napuštanja neželjenih legala. Poseban izazov predstavlja veliki broj napuštenih i nekontrolirano razmnoženih pasa u romskom naselju, na području Općine Petrijanec, Općine Vinica i Općine Cestica, gdje je potrebno provoditi ciljane mjere poput označavanja i kastracije pasa, edukacije stanovništva te jačanja suradnje svih nadležnih tijela.
Kako bi Varaždinska županija kao nositelj izrade Programa i koordinator provedbe mjera imala cjeloviti uvid u stanje na području svih JLS, potrebno je jednom godišnje Varaždinskoj županiji dostaviti izvješća o provedbi Programa. Izvješća bi trebala sadržavati podatke o stanju populacije napuštenih pasa, provedenim mjerama, utrošenim financijskim sredstvima, broju označenih i kastriranih pasa te ostvarenim rezultatima. Na temelju prikupljenih podataka Varaždinska županija, kroz rad Koordinacijske radne skupine za kontrolu populacije napuštenih pasa, moći će pratiti stanje na terenu, prepoznavati specifične probleme, predlagati dodatne mjere te koordinirati aktivnosti svih dionika u cilju učinkovitije provedbe Programa.
Uspješnost provedbe Programa ovisit će o kontinuiranoj suradnji Varaždinske županije, JLS-a, veterinarskih organizacija, skloništa za životinje, veterinarske inspekcije i drugih dionika. Samo sustavnim, preventivnim i koordiniranim djelovanjem moguće je dugoročno smanjiti broj napuštenih pasa, unaprijediti dobrobit životinja te povećati sigurnost i kvalitetu života građana Varaždinske županije.

VII. ZAVRŠNA ODREDBA
Ovaj Program objaviti će se u „Službenom vjesniku Varaždinske županije“ i stupa na snagu osmog dana od dana objave.

                                                                                       PREDSJEDNIK 
                                                                                       Krunoslav Lukačić

